  ZGOMOT PENTRU NIMIC   — “Ado About Nothing” —    de Bob Ottum Jr       Traducerea: Tudor Beuşan Azi am ajuns la capătul universului, o placardă mare, luminoasă, cu litere roşii, avertiza: ACESTA ESTE CAPĂTUL UNIVERSULUI - NU TRECEŢI MAI DEPARTE Am tras astronava mai aproape şi am oprit motoarele Frank hăuli în interfon: – Ce naiba-i asta? Nu aveam nici o hartă a zonei; de fapt, venisem până aici tocmai pentru cartografieri Nici o navă nu ajunsese atât de departe până acum – Păi, Frank cred că-i capătul universului Aşa zice firma – Pe dracu, nu există un capăt al universului, îi dă tot înainte şi ştii asta la fel de bine ca mine Dacă ai chef de glume – Nu eu am pus placarda, Frank Zona asta nu-i cartografiată, după cum bine ştii, şi – În ordine, dă-mi un reper şi vom înconjura chestia aia – Dar, Frank, aici scrie – Văd ce scrie: Dă-mi coordonatele! – Am înţeles Suntem în secţia şase, semisecţia nouă, sectorul trei, paralela opt, diagonala şapte, subsectorul – Johnny? – Da? – Ai citit vreodată povestea aia cu nişte indivizi într-o astronavă care ajung la un zid? – Nu, nu cred – Ajung ei la un zid, încearcă să-l treacă şi mor, pentru că zidul separa raiul de restul universului – Aha – Pare solid, nu-i aşa? – Păi cam da, dar s-ar putea să fie o simplă iluzie optică – Crezi că ar trebui să încercăm să-i dăm viteza maximă şi să mergem mai departe? – Nu ştiu ce să zic Poate ar fi mai bine ca unul dintre noi să iasă din navă şi să se uite mai bine la chestia aia Dacă-i doar un nor de particule de praf, care – Ne putem apropia mai mult? – Cred că da Însă dacă-i solid şi are gravitaţie proprie, ne poate atrage într-o clipă – Eşti credincios, Johnny? – Nu, ăăă, ce vrei să zici cu asta? – Adică să crezi că ăsta-i zidul care separă raiul de restul universului Crezi că există rai? – Poate că da, însă nu m-am gândit niciodată – Am putea fi deja morţi Ştii, să ne fi ciocnit de vreun asteroid sau cam aşa ceva, să fi murit şi să ajungem acum la rai – Nu mă simt mort Nu ne-am fi amintit dacă ne-am fi ciocnit de ceva? – Cred că ai dreptate Unul dintre noi trebuie deci să iasă şi să se uite – Mă duc eu, Frank – Nu, nu tu Administraţia Spaţială are nevoie de specialişti ca tine Mă duc eu – Dar, Frank, dacă – Las-o baltă Atâtea probleme pentru nimic Să ne purtăm ca doi bărbaţi – În ordine, ai dreptate Să te ajut să-ţi pui costumul? – Da Ne întâlnim în ecluza de presurizare Folosită numai pentru cartografieri, astronava noastră era concepută pentru două persoane, fiecare la un capăt El pilota, eu desenam Ecluza de presurizare şi depresurizare era chiar la mijloc L-am ajutat să-şi pună costumul, după care m-am întors să-l urmăresc pe monitorul de televiziune – Cum e afară, Frank? – Bine Aproape am ajuns Văd parcă Ei, fir-ar să fie – S-a întâmplat ceva, Frank? L-am văzut apropiindu-se de zid, un perete în toată puterea cuvântului, şi uitându-se la ceva – Johnny? – Da? – Ai o fisă? – O o ce? – O fisă O monedă de douăzeci şi cinci de cenţi – Nu ştiu Pentru ce? – Caută Vin să o iau Aveam nişte monede pe navă Nu ştiu de ce, dar trebuie să fi existat un motiv pentru care ni s-au pus bani la bord Când s-a întors, i-am dat fisa – La ce-ţi trebuie, Frank? – Mai bine ia-ţi şi tu una Şi pune-ţi costumul Vin îndată Plecă, dar se întoarse imediat Am văzut că ceva nu-i în regulă Avea privirea sticloasă şi-i atârna falca, iar sprâncenele îi erau ridicate şi fruntea încreţită – Ce-i, Frank? Ce s-a întâmplat? – Nimic Absolut nimic Când am ajuns la câţiva metri de zid, le-am văzut Erau cu sutele, lipite peste tot Firme vechi, inscripţii Una spunea „Mâncaţi la restaurantul lui Joe”, alta - mai mare - „Kilroy a fost aici” Inimi scrijelite, cu iniţiale în ele Pe măsură ce mă apropiam, vedeam mâzgălite chiar şi înjurături şi obscenităţi Cind am ajuns lângă zid, am rămas cu privirea pe o tăbliţă albă, pătrată pe care scria: EVIDENT, NU SUNTEŢI CONVINS CĂ ACESTA ESTE CAPĂTUL UNIVERSULUI DACĂ INTRODUCEŢI O FISĂ ÎN FANTA DE MAI JOS, VIZORUL SE VA DESCHIDE ŞI VĂ VEŢI PUTEA CONVINGE Frank avusese dreptate Am băgat fisa şi m-am uitat prin vizor Nimic [Originally published in „Fantasy & Science Fiction” Mar ] 